***OGRANAK MATICE HRVATSKE METKOVIĆ***

*u suradnji s*

***OŠ DON MIHOVILA PAVLINOVIĆA – METKOVIĆ***

objavljuje

***P O Z I V***

 *za sudjelovanje na*

 3. Literarnom natječaju

***Perom o Neretvi povodom 22. travnja, Dana hrvatske knjige i Dana planeta Zemlje***

 ******

**Pozivaju se učenici osnovnih škola doline Neretve da se odazovu na *Natječaj.***

**UVJETI LITERARNOG NATJEČAJA**

**„Perom o Neretvi“**

* Tema i motivi natječaja vezani su uz **zavičajnu rijeku Neretvu** te uz Dan planeta Zemlje i Dan hrvatske knjige koje obilježavamo 22. travnja - tim povodom natječaj je i pokrenut.
* U *Natječaju* mogu sudjelovati svi učenici osnovnih škola doline Neretve od **1**. do **8. razreda.**
* Broj radova koje škola može poslati je **deset** (10), a pojedini učenik može sudjelovati s jednim literarnim radom.
* Literarni radovi koji će sudjelovati u ovogodišnjem *Natječaju* trebaju biti napisani na zavičajnom govoru da bismo tako dali poseban doprinos očuvanju našega zavičajnog idioma.
* Prozni radovi mogu biti dužine do dvije kartice teksta (jedna kartica = 1800 znakova).
* Radovi se šalju pod **zaporkama** (kombinacija: riječ + peteroznamenkasti broj) te s naznakom razreda koji učenik pohađa.
* Uz svaki literarni rad potrebno je navesti **u posebnoj omotnici**:
* *ime i prezime učenika,*
* *razred,*
* *naslov rada,*
* *ime i prezime učitelja/ice – mentora/ice,*
* *naziv, adresu škole, kontakt broj i adresu elektroničke pošte škole.*
* Radove slati poštanskom službom ili dostaviti osobno na adresu:

**Ogranak Matice hrvatske u Metkoviću**

**Ulica Stjepana Radića 1**

 **20350 Metković**

 s naznakom ***Za Literarni natječaj*** *P****erom o Neretvi***

* Krajnji rok za dospijeće radova na naznačenu adresu (Ogranak Matice hrvatske u Metkoviću) je **utorak, 31.ožujka** **2020. do 15 sati.** Ukoliko radove šaljete u posljednjem trenutku, molimo vas da ih osobno dostavite u Maticu kako bismo mogli pravodobno organizirati rad Prosudbenoga povjerenstva.
* Predsjednik Povjerenstva za provedbu *Natječaja* je Božidar Lovrić, predsjednik Ogranka MH u suradnji s Aktivom učiteljica Hrvatskoga jezika OŠ don Mihovila Pavlinovića.
* Članovi povjerenstva za odabir najuspjelijih radova su pjesnik Ivo Nadilo (predsjednik) te profesorice Željana Volarević, Vesna Vidović i Martina Pačić.
* Povjerenstvo za odabir proglasit će šest najuspjelijih radova**,** tri će biti nagrađena, a tripohvaljena.O zaključcima Povjerenstva škole sudionice *Natječaja* bit će pravodobno obaviještene.
* Nagrađeni učenici bit će pozvani da pročitaju svoje radove na svečanosti proglašenja najboljih koja će se ove godine održati u **petak, 17. travnja 2020**. Tom će prigodom najboljima biti uručene nagrade i diplome, a njihovim mentorima priznanja.

